Rikunarita-ORG/Wikinium huggingface dataset:
# Himalaya

| Himalaya |
| --- |
| Himalaya over skylaget i Nepal.  |
| Dimensjoner |
| Høyeste punkt | Mount Everest (8 848 moh.) |
| Lengde | 2 400 km |
| Bredde | 100 - 300 km |
| Areal | 595 000 km² |
| Geografi |
| Del av | Alpidene Hindukush-Karakorum-Himalaya-kjeden (HKH) |
| Land | India Pakistan Nepal Kina Bhutan |
| Geologi |
| Orogenese | Den alpine fjellkjedefolding |
| Alder | Kritt til kenozoikum |
| Bergart(er) | Metamorf, sedimentær |
| Beliggenhet |
|  Høy-Asias inndeling. Himalaya markert med nr. 4 |
|

---

Himalaya på Commons |

Fjellkjeden Himalaya strekker seg fra Pakistan i nordvest mot Nepal og Bhutan i sørøst. Fotografiet viser noen av de høyeste toppene, blant annet Makalu (8462 moh.), Mount Everest (8848 moh.), Lhotse (8516 moh.) og Cho Oyu (8201 moh.), sett fra Den internasjonale romstasjonen i retning mot sørøst med Det tibetanske platået foran.
Verdens høyeste fjell, Mount Everest (8848 moh.), ligger i Nepal. Mount Everest er den bakerste toppen i bildet. Foran ligger fjellryggen Nuptse, 7861 moh., 4 km sørvest for Everest.
**Himalaya** er en fjellkjede i Asia, og skiller slettene i India og Pakistan fra den store tibetanske høysletta (nå en del av Kina).

Nepal og Bhutan er selvstendige nasjoner i sørhellinga av fjellene. Himalaya henger sammen med Hindukush-kjeden i Afghanistan og Karakorum i Pakistan. Ordet Himalaya stammer fra sanskrit og betyr «snøens hjem» (Sanskrit *him* «snø», og *aalaya* «hjem»). I hindi-/sanskrit uttale, blir Himalaya uttalt med den første *a-en* lang og den siste *a-en* kort, altså /himaal-ya/.

Verdens høyeste fjell, inkludert Everest (8848 m), K2 (8611 m) og Kanchenjunga (8598 m), ligger i Himalaya.

## Historie

Himalaya er en av de yngste fjellkjedene på jorda. Fjellkjeden ble skapt for mellom 30 og 50 millioner år siden. På denne tiden var India atskilt fra resten av Asia. Det fantes et hav mellom India og Asia, men dette havet ble ødelagt da Indiaplaten kolliderte med Eurasiaplaten. Deler av platene og bunnen av havet ble skjøvet opp og dannet både Himalaya og Den tibetanske høysletten.

Fjelltoppene i Himalaya blir hevet med 50 cm per hundre år og hevingen skyldes den samme kollisjonen som skapte fjellene. Men fjellene blir også forvitret og erodert i nesten samme fart som hevingen. Ettersom fjellkjeden fremdeles stiger er både jordskjelv og jordskred vanlige.

## Se også

* Liste over verdens høyeste fjell

## Referanser

## Eksterne lenker

* (en) Himalayas – kategori av bilder, video eller lyd på Commons

* (en) Himalayas – galleri av bilder, video eller lyd på Commons
* EverestNews.com Liste over 8000-metere.

Denne artikkelen er en **spire**. Du kan hjelpe Wikipedia ved å utvide den.
# Forlover

**Forloveren** er den personen som skal være sannhetsvitne for den ene parten, ved inngåelse av ekteskap. Forloveren forutsettes å være en nær venn som kjenner den som skal gifte seg.
Fra ættesamfunnets tid, var dette ofte en nær slektning, gjerne med en maktposisjon i samfunnet. Denne innesto på en måte for at forbindelsen var godkjent av slekten.

I teorien skal forloveren forvisse vigselmannen om at der ikke er noe til hinder for at ekteskap blir inngått, slik som uavklarte tidligere forhold og lignende. Forloveren skriver på vigselsattesten sammen med vigselmannen som vitne til seremonien. Uten slik bevitnelse er det etter rett ikke mulig å inngå ekteskap. For de som ikke har forlovere, er det i praksis mulig at noen av vigselsmannens funksjonærer kan signere at paret er lovformelig gift.

Det er vanlig at forloveren påtar seg en rekke oppgaver i forbindelse med bryllupet, og bistår bruden eller brudgommen med praktiske gjøremål. Det er vanlig at forloveren holder tale under bryllupet. Forloveren har som regel også ansvaret for å arrangere et utdrikningslag.
# Hoysalariket

| Hoysalariket |
| --- |
| ಹೊಯ್ಸಳ ಸಾಮ್ರಾಜ್ಯ |
|
Riksvåpen |
|  |
| Grunnlagt | 1026 |
| Opphørt | 1343 |
| Hovedstad | Belur, deretter Halebidu  |
| Styreform | Monarki |
| Statsoverhode | Konge |
| Offisielle språk | Kannada, andre |
| Statskirke | Hinduisme, andre. |
| Eksisterte | ~950–1343 |
|

---

Hoysalariket på Commons |

Sala som kjemper mot tigeren, Hoysalarikets emblem, fra Chennakesavatempelet i Belur i Karnataka.
**Hoysalariket** (kannada: ಹೊಯ್ಸಳ ಸಾಮ್ರಾಜ್ಯ; IPA; hojsəɭə saːmraːdʒjə) var et viktig sørindisk kannadigarike som styrte mesteparten av den moderne indiske delstaten Karnataka fra det tiende til det fjortende århundre. Fram til 1187 lå riket riktignok under det vestlige Chalukyariket. Hoysalaherskernes hovedstad var først Belur, men ble siden flyttet til Halebidu.

Hoysalaenes herskere var opprinnelig fjellfolk fra Malenadu i Karnataka, en høytliggende i de vestlige Ghatfjellene. I det tolvte århundre, etter at de hadde brukt den voldsomme krigføringen mellom det vestlige Chalukya og Kalachuririket til sin fordel, styrte de over områder i dagens Karnataka og over enkelte tamilske områder i Kaverideltaet mellom Kongu Nadu og Cholarikets områder. Fram til 1200-tallet hadde de fått kontrollen over mesteparten av dagens Karnataka, mindre deler av Tamil Nadu og deler av det vestlige Andhra Pradesh i Deccan.

Hoysalaperioden var viktig i utviklingen av sørindisk kunst, arkitektur og religion. I dag blir riket husket først og fremst for sin tempelarkitektur. Over ett hundre templer har overlevd, og er i dag spredt rundt omkring i Karnataka, inkludert det berømte Chennakesavatempelet i Belur, Hoysaleswaratempelet i Halebidu og Chennakesavatempelet i Somanathapura. Hoysalakongene støttet også andre typer kunst, og førte slik til en rik kannada- og sanskritspråklig litteratur.

Tempel i Arsikere i Karnataka, et eksempel på hoysalask arkitektur.

|  |
| --- |
| **Konger over Hoysalariket** (1026–1343) |
| Nripa Kama II | (1026–1047) |
| Hoysala Vinayaditya | (1047–1098) |
| Ereyanga | (1098–1102) |
| Veera Ballala I | (1102–1108) |
| Vishnuvardhana | (1108–1152) |
| Narasimha I | (1152–1173) |
| Veera Ballala II | (1173–1220) |
| Vira Narasimha II | (1220–1235) |
| Vira Someshwara | (1235–1254) |
| Narasimha III | (1254–1291) |
| Veera Ballala III | (1292–1343) |
| *Harihara Raya* (*Vijayanagarariket*) | (1342–1355) |

## Eksterne lenker

* (en) Hoysala Empire – kategori av bilder, video eller lyd på Commons
# Koromandelkysten

Koromandelkysten markert med rødt
Fransk kart over Koromandelkysten fra 1753.
**Koromandelkysten** er kystlinjen sørøst på den indiske halvøy, mellom de østlige Ghatfjellene i vest, og Bengalbukten ved Det indiske hav i øst. Kyststripen strekker seg fra et nes i Andhra Pradesh i nord, ned til Kanyakumari i sør, med grenser til Utkalslettene i nord, og Kaverideltaet i sør. Nordvestkysten av Sri Lanka kan også omfattes i den større definisjonen av Koromandelkysten. Koromandelkysten omfatter kyststrekninger i delstatene Tamil Nadu og Andhra Pradesh og forbundsterritoriet Pondicherry. Kystområdet strekker seg over ca. 22800 km².

Navnet antas å være avledet av det tamilske «*Chola Mandal*», som betyr «Cholaenes land/område (*mandalam*)». Oppigjennom historien har også kysten blitt kjent som «templenes land», grunnet den høye konsentrasjonen av templer.

Havnebyen Trankebar (*Tranquebar*), som tidligere var en dansk koloni, ligger på Koromandelkysten. Det gjør også storbyen Chennai (tidligere *Madras*).

Den 26. desember 2004 ble kysten rammet av tsunamier utløst av en rekke undersjøiske jordskjelv langs en linje fra vest for Sumatra til Andamanene. (Se *Jordskjelvet i Indiahavet 2004*). Særlig Nagapattinam-distriktet ble hardt rammet – antagelig er rundt 60 perosent av de omkomne på/ved det indiske fastland fra dette ene distriktet av Tamil Nadu.

## Se også

* Britisk India

## Referanser

## Eksterne lenker

* (en) Coromandel Coast – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Det indiske tallsystemet

Det **indiske tallsystemet** brukes idag på det indiske subkontinent (bestående av India, Pakistan, Bangladesh og Nepal), er basert på å gruppere to desimalplasser (hundre som grunntall), i stedet for de tre desimalene (tusen som grunntall) i det meste av verden.

Uttrykkene *crore* og *lakh* er utbredt brukt i indisk engelsk.

| Hindi (oversatt) | Indisk gruppering | Tierpotenser | Norsk gruppering | Norsk |
| --- | --- | --- | --- | --- |
| एक (ek) | 1 | 100 | 1 | én |
| दस (das) | 10 | 101 | 10 | ti |
| सौ (sau) | 100 | 102 | 100 | hundre |
| सहस्र (sahasra) / हज़ार (hazaar) | 1 000 | 103 | 1 000 | ett tusen |
| लाख (lakh / lac) | 1 00 000 | 105 | 100 000 | ett hundre tusen |
| करोड़ (crore) | 1 00 00 000 | 107 | 10 000 000 | ti millioner |
| अरब (arab) | 1 00 00 00 000 | 109 | 1 000 000 000 | én milliard  |
| खरब (kharab) | 1 00 00 00 00 000 | 1011 | 100 000 000 000 | ett hundre milliarder |
| नील (neel) | 1 00 00 00 00 00 000 | 1013 | 10 000 000 000 000 | ti billioner |
| पद्म (padma) | 1 00 00 00 00 00 00 000 | 1015 | 1 000 000 000 000 000 | én billiard |
| शङ्ख (shankh) | 1 00 00 00 00 00 00 00 000 | 1017 | 100 000 000 000 000 000 | ett hundre billiarder |
| महाशङ्ख (maha shankh / ald / udpadha) | 1 00 00 00 00 00 00 00 00 000 | 1019 | 10 000 000 000 000 000 000 | ti trillioner |
|  (ank / maha udpadha) | 1 00 00 00 00 00 00 00 00 00 000 | 1021 | 1 000 000 000 000 000 000 000 | én trilliard |
|  (jald / padha) | 1 00 00 00 00 00 00 00 00 00 00 000 | 1023 | 100 000 000 000 000 000 000 000 | ett hundre trilliarder |
|  (madh) | 1 00 00 00 00 00 00 00 00 00 00 00 000 | 1025 | 10 000 000 000 000 000 000 000 000 | ti kvadrillioner |
|  (paraardha) | 1 00 00 00 00 00 00 00 00 00 00 00 00 000 | 1027 | 1 000 000 000 000 000 000 000 000 000 | én kvadrilliard |
|  (ant) | 1 00 00 00 00 00 00 00 00 00 00 00 00 00 000 | 1029 | 100 000 000 000 000 000 000 000 000 000 | ett hundre kvadrilliarder |
|  (maha ant) | 1 00 00 00 00 00 00 00 00 00 00 00 00 00 00 000 | 1031 | 10 000 000 000 000 000 000 000 000 000 000 | ti kvintillioner |
|  (shisht) | 1 00 00 00 00 00 00 00 00 00 00 00 00 00 00 00 000 | 1033 | 1 000 000 000 000 000 000 000 000 000 000 000 | én kvintilliard |
|  (singhar) | 1 00 00 00 00 00 00 00 00 00 00 00 00 00 00 00 00 000 | 1035 | 100 000 000 000 000 000 000 000 000 000 000 000 | ett hundre kvintilliarder |
|  (maha singhar) | 1 00 00 00 00 00 00 00 00 00 00 00 00 00 00 00 00 00 000 | 1037 | 10 000 000 000 000 000 000 000 000 000 000 000 000 | ti sekstillioner |
|  (adant singhar) | 100 00 00 00 00 00 00 00 00 00 00 00 00 00 00 00 00 00 00 000 | 1041 | 100 000 000 000 000 000 000 000 000 000 000 000 000 000 | ett hundre sekstilliarder |

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Critics’ Choice Movie Awards

**Critics' Choice Movie Awards** (også kjent som **Broadcast Film Critics Association Award**) er en prisutdeling som blir utdelt av Broadcast Film Critics Association, og som hedrer filmene som hadde premiere året før. Hver utdeling blir holdt i januar, hvorav den første av dem ble holdt i 1996.

Tidligere het utdelingen bare *Critics' Choice Awards*, men i 2010 ble det lagt til «movie», for å enklere skille den fra *Critics' Choice Television Award*, som blir utdelt av samme organisasjon. I dag brukes *Critics' Choice Awards* om begge utdelinger.

## Eksterne lenker

* (en) Offisielt nettsted

* (en) Critics' Choice Movie Awards – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Walt Disney Pictures

| Walt Disney Pictures |
| --- |
|  |
| Org.form | Børsnotert selskap |
| Bransje | Filmindustri  |
| Etablert | 1923 (Burbank) |
| Eier(e) | The Walt Disney Company |
| Morselskap | Walt Disney Studios |
| Eierandel i |
7 oppføringer
Walt Disney Animation France Aladdin Winnie the Pooh Walt Disney Animation Canada Walt Disney Animation Studios Disneytoon Studios Pixar Canada

 |
| Hovedkontor | Walt Disney Studios Burbank California USA |
| Land | USA  |
| Produkt(er) | film |
| Grunnlegger(e) | Walt Disney  |
|  Nettsted  |  Offisielt nettsted (en)
 |
|  |

**Walt Disney Pictures** er et amerikansk filmselskap, og et datterskap av Walt Disney Company. Selskapet ble grunnlagt i 1923 under navnet **Disney Brothers Cartoon Studio**. Selskapet produserer både spillefilmer og animasjonsfilm.

Blant de mest kjente er *Pirates of the Caribbean*, *Legenden om Narnia*, *Løvenes konge*, *Oppdrag Nemo*, *På to hjul i svingen* og *Trollmannens læregutt*.

## Referanser

## Eksterne lenker

* (en) Offisielt nettsted

* (en) The Walt Disney Company – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Screen Rant

| Screen Rant |
| --- |
|  |
| Nettsted | screenrant. (en) |
| Type nettsted | Underholdningsnyheter, entertainment news program, online-publikasjon, massemedier, bedrift, nettsted for videospillnyheter  |
| Tilgjengelige språk | engelsk amerikansk-engelsk |
| Eier(e) | Valnet |
| Lansert | 2003 |
| Alexa | 1 520 (26. september 2021) |

**Screen Rant** er en underholdnings- og -nyhetsnettside med fokus på TV og film. Den ble etablert i 2003.

## Referanser

## Eksterne lenker

* (en) Offisielt nettsted

* (en) Screen Rant – kategori av bilder, video eller lyd på Commons
# Småen

| *Småen* |
| --- |
| orig. *The Kid* |
| Plakat for filmen |
| Generell informasjon |
| Utgivelsesår | 21. januar 1921 |
| Prod.land | USA |
| Lengde | 68 min. |
| Bak kamera |
| Regi | Charles Chaplin |
| Produsent | Charles Chaplin |
| Manusforfatter | Charles Chaplin |
| Musikk | Charles Chaplin (for 1971-utgaven) |
| Sjeffotograf | Roland Totheroh |
| Klipp | Charles Chaplin |
| Foran kamera |
| Medvirkende | Charles Chaplin Edna Purviance Jackie Coogan Henry Bergman Lita Grey |
| Prod.selskap | First National Warner Home Video |
| Eksterne lenker |
| IMDb
 |

*The Kid*
Småen (originaltittel: *The Kid*) er en amerikansk spillefilm fra 1921 av og med Charlie Chaplin i rollen.

Filmen var den første helaftens stumfilmkomedien og også inneholdt drama. Den mest kjente scenen er hvor Chaplin i rollen som landstrykeren desperat prøver å få tilbake den lille gutten fra barnevernet, og deres følelsesmessige sterke gjenforening. Filmen skal være preget av Chaplins egne emosjonelle reaksjoner over sin egen førstefødte barn som døde rett før innspillingene startet. Den forteller om fattigdom og bygger på Chaplins egne erfaringer med en nådeløs fattigtjeneste i Chaplins barndom i London.

## Handling

Rollebilde av Chaplin og Jackie Coogan i filmen
Filmen innledes ved at en ugift mor forlater sitt nyfødte barn i en rik families bil, og håper at barnet skal kunne få et bedre liv hos dem enn hva hun kan gi det. Hun forlater bilen, og går bort i en park, uvitende om at to tyver stjeler bilen. Men hun angrer, og går tilbake, men da er bilen og barnet borte.

Tyvene oppdager i mellomtiden at de har med et barn i baksetet, og forlater barnet i et slumområde hvor en forbipasserende mann finner det, og tar hånd om det.

Noen år senere har kvinnen blitt en berømt skuespiller, men har aldri kunne glemme sin lille gutt. Gutten og mannen lever i mellomtiden et fattig liv. De tjener til livets opphold ved at den lille gutten kaster stein gjennom folks vinduer og knuser dem, og mannen selger dem nye.

Fattigvesenet oppdager hvordan de lever og forsøker å ta gutten bort fra mannen. Dette innleder en jakt over hele byen, hvor mannen fortvilet prøver å løpe fra fattigvesenets bil. Han får tak i barnet og de kommer seg unna sosialtjenesten.

Gjennom en rekke ulike tilfeller, kommer barnets biologiske mor i kontakt med dem og forstår at dette er hennes sønn. Hun adopterer barnet og tilbyr mannen å bo sammen med henne og barnet.

## Medvirkende

* Charlie Chaplin – Landsstrykeren
* Edna Purviance – Moren
* Jackie Coogan – Småen («John»)
* Carl Miller – Mannen
* Tom Wilson – Politimann
* Jack Coogan sr. – lommetyv/ gjest/ djevel
* Henry Bergman – impressario
* Lita Grey – *Fristelsens engel*

## Eksterne lenker

* (en) *Småen* på Internet Movie Database

* (no) *Småen* hos Filmweb

* (no) *Småen* hos Filmfront (arkivert versjon)

* (da) *Småen* i Danmark Nationale Filminstitut

* (fr) *Småen* på Allociné

* (nl) *Småen* på MovieMeter

* (en) *Småen* på The Movie Database – film

* (en) *Småen* på American Film Institute

* (en) *Småen* på Silent Era

* (en) *Småen* på Rotten Tomatoes
# Trivium (utdanning)

**Trivium** var ved universiteter i høymiddelalderen betegnelsen på de tre emnene som studentene først fordypet seg i, grammatikk, logikk og retorikk. Ordet er latin og betyr «de tre måtene», eller «de tre veiene» som dannet grunnlaget for en utdanning i de frie kunstene.

Trivium dannet grunnlaget for Quadrivium, det inkluderte geometri, aritmetikk, astronomi og musikk. Trivium og quadrivium sammen utgjorde de syv frie kunstene, på latin «septem artes liberales».

Mer spesifikt innebar *trivium* i høymiddelalderen

1. *Grammatikk*: Latinsk språklære og språket i dets bruk av de klassiske skoleforfattere,
2. *Retorikk*: Talekomposisjon og stillære, likeså med eksempler fra skoledannende forfattere,
3. *Dialektikk / logikk*: Konklusjonsmetodikk og bevisføring på grunnlag av Aristoteles' *Organon*.

## Litteratur

* Caroline Winterer: *The Culture of Classicism: Ancient Greece and Rome in American Intellectual Life, 1780–1910*. Baltimore: Johns Hopkins University Press, 2002.
* Dorothy L. Sayers: essay, "The Lost Tools of Learning", presented at Oxford, 1947.
* Marshall McLuhan: *The Classical Trivium: The Place of Thomas Nashe in the Learning of His Time* (first publication of McLuhan's 1942 doctoral dissertation); Gingko Press, 2006 ISBN 1-58423-067-3.
# Bachelor of business administration

**Bachelor of business administration** (**BBA**) er en akademisk grad innen bedriftsøkonomi og ledelse.

I Norge er BBA en treårig utdannelse, mens den i USA er fireårig.[*trenger referanse*] Utdannelsen fokuserer på grunnleggende forretningsemner. Noen norske læresteder som tilbyr BBA er Handelshøyskolen BI, Trondheim Økonomiske Høgskole og en rekke statlige høyskoler, og ved Norges Handelshøyskole som en del av *bachelor of science in economics and business administration*.

Spesielt i USA kan lavere grader i bedriftsøkonomi akkrediteres som BBA, hvilket indikerer at MBA-programmet imøtekommer visse kvalitetsstandarder.[*trenger referanse*] Også i USA omtales ofte denne graden som *bachelor of science in business administration*. Handelshøyskoler som Hult International Business School tilbyr en ren bachelor of business administration-grad, som gjerne har mindre fokus på forskning.

## Referanser

Autoritetsdata
# Farmasi

Hygieabeger med slange fra Svaneapoteket i Lund
**Farmasi** (fra gresk φάρμακον (fármakon) = legemiddel) er læren om legemidler.

Farmasi er også en betegnelse på yrket der de farmasøytiske kunnskapene anvendes innen framstilling, utlevering og informasjon om legemidler.

## Disipliner

Farmasi er læren om legemidlenes fremstilling og om deres fysiske, kjemiske og biologiske egenskaper.

Farmasi som vitenskap omfatter: Farmakognosi, farmakologi, galenisk farmasi, legemiddelanalyse, legemiddelkjemi, mikrobiologi og samfunnsfarmasi.

## Farmasøyter

Farmasøyter har tradisjonelt tilberedt og utlevert legemiddel på ordre fra leger. Oppgaver tilknyttet pasientbehandling, i tillegg til klinisk praksis, medisineringsovervåking og legemiddelopplysning, er også en del av farmasiens fagfelt. Noen av disse oppgavene har i enkelte land blitt stadfestet med lov.

Farmasøyter har også en sentral rolle i utvikling, fremstilling og produksjon av legemidler både til den enkelte pasient på sykehusene og i den farmasøytiske industrien.

## Symboler

De mest vanlige symbolene forbundet med farmasi er morter og pistil, tegnet ℞ (recipe (*lat*) = ta), hygieabegeret med slangen og det grønne korset. Merkurstav og asklepiosstaven har også vært brukt.

* Det grønne korset
* Morter og pistil
* Recipe symbol
* Merkurstav
* Asklepiosstaven

## Se også

* Farmasøyt
* Reseptar
* Apotektekniker
* Apotek
* Legemiddel

## Eksterne lenker

* (en) Pharmacy – kategori av bilder, video eller lyd på Commons

* (en) Pharmacy – galleri av bilder, video eller lyd på Commons
# Bachelor of Science

**Bachelor of Science** (forkortet **B.Sc.**) er en akademisk grad som har sin opprinnelse i England, og betyr at man har fullført tre-, fire- eller femårig høyere universitetsutdannelse innenfor enten naturfag (*natural sciences*) eller samfunnsfag (*social sciences*). For eksempel gir London School of Economics nesten utelukkende B.Sc.-grader, til tross for at universitetet ikke tilbyr noen naturfag. På den andre enden av skalaen har man Oxbridge-universitetene som utelukkende gir bachelor of arts (B.A.)-grader. Grunnen for dette var at man anså fysikk og matematikk for å være «*arts*», siden de utgår fra De frie kunstene, mens biologi, fysiologi og botanikk ble ansett for å være grader innenfor medisin (som gir en bachelor of medicine (B.Med. eller B.M.). Siden man fra gradens tittel generelt sett ikke kan se hvilket fag man har studert, er det vanlig å oppgi dette etter gradens navn (for eksempel *B.Sc. Mathematics* eller *B.Sc. Economics*).[*trenger referanse*]

Mange land, blant annet innenfor Samveldet av nasjoner, i tillegg til USA bruker denne gradsbetegnelsen for deler av sin utdannelse. B.Sc. og Bachelor of Arts utgjør sammen det overveldende flertallet av grader som gis etter fullførelse av første grad av høyere utdannelse ved en engelskspråklig institusjon. Flere europeiske nasjoner har tatt bachelorgraden i bruk som oppfølging av Bologna-prosessen. *Bachelor of Science* blir da gjerne brukt som engelsk oversetning for en bachelor gitt i realfag eller teknologi. Det bør merkes at innholdet i en utdannelse kan variere mellom land og utdanningsinstitusjoner selv om man bruker likelydende titler.

De som hadde påbegynt visse bachelor of science-studier seneste høsten 1999[*trenger referanse*] kunne få graden godkjent som jevngod med sivilingeniør-graden. Dette gjaldt bachelor of science fra Canada eller Storbritannia, forutsatt at studiet var godkjent av henholdsvis Canadian Engineering Accreditation Board eller Engineering Council UK. For de med Bachelor of Science grad fra USA krevdes det et semesters tilleggsutdanning ved siden av at studiet måtte være godkjent av Accreditation Board for Engineering and Technology. Godkjenning ble gjort av Nemnda for godkjenning av sivilingeniørgraden.[*trenger referanse*]

Man kan i Storbritannia, Australia, India, Canada og Singapore starte på en doktorgrad etter en avlagt bachelorgrad med gode resultater eller annen utdanning, forutsatt at universitetet finner at den er på likeverdig nivå med sitt eget lands bachelorutdanning.

En bachelorgrad er ikke tilstrekkelig for å bli tatt opp på et doktorgradsprogram i Norge, Danmark og Finland.

## Se også

* Høgskoleingeniør
* Utdanning i Storbritannia

## Referanser